**Színház- és Filmművészeti Egyetem**

**Pannónia Ösztöndíj - oktatói mobilitás**

**pályázati felhívás**

**2025/26-os tanév év**

A Színház- és Filmművészeti Egyetem (SZFE) pályázatot hirdet a [Pannónia Program](https://pannoniaosztondij.hu/) - munkatársi mobilitás ösztöndíjra, munkatársi mobilitás keretében megvalósuló támogatás elnyerésére a 2025 évben.

**Általános tudnivalók**

A Pannónia Ösztöndíjprogram a Kulturális és Innovációs Minisztérium által létrehozott felsőoktatási ösztöndíjprogram, melynek lebonyolítását a Tempus Közalapítvány koordinálja.

**A mobilitások célja fogadó intézményben oktatás és/vagy** kapcsolattartás és **szakmai** **hálózatok** **fejlesztése**, szakértelem és tudásmegosztás, új innovatív pedagógiai, tanterv fejlesztési és digitális készségek elsajátítása, **nyelvi kompetenciák fejlesztése**, **jó gyakorlatok megosztása**, **közös képzések és projektek előkészítése**, képzési programok kínálatának és tartalmának gazdagítása.

**Oktatói mobilitási** támogatást az SZFE oktatási tevékenységében (alkalmazotti státuszban vagy óraadóként) foglalkoztatott EU-s állampolgárságú munkavállalója kaphat

**Támogatható tevékenységek:**

* Oktatási célú mobilitás (2-60 nap)
* Képzési célú mobilitás (2-60 nap)

A jelen pályázati felhívásban a mobilitások a rendelkezésre álló aktuális támogatási keret függvényében valósulhatnak meg.

**Oktatási célú mobilitás**

Külföldi felsőoktatási **partnerintézményben** töltött **oktatási célú mobilitás esetén** az érintett

munkatárs egy felsőoktatási partnerintézménynél végezhet oktatói tevékenységet bármilyen tanulmányi területen. A **partnerintézmények listáját** a felhíváshoz csatoltan küldjük. Az oktatási tevékenységnek hetente (és más, egy hétnél rövidebb tartózkodási idő esetén is) legalább 8 óra oktatást kell magában foglalnia. Ha a mobilitás időtartama meghaladja az egy hetet, a nem teljes hét alatt megtartott minimális oktatási óraszámnak arányosnak kell lennie az adott hét időtartamával.

Az **oktatási célú mobilitás kiterjedhet a konferenciákon/szakmai rendezvényeken való aktív részvételre is** amennyiben a részvétel aktív hozzájárulást jelent a rendezvény szakmai tartalmához vagy lebonyolításához, vagyis a munkatárs pl. *előadást vagy műhelymunkát tart* az adott konferencia keretein belül. A konferenciákon való aktív részvétel időtartama beleszámít az oktatási tevékenység időtartamába. *Kizárólag résztvevőként történő megjelenés a konferenciákon nem támogatható!*

**Képzési célú mobilitás**

Képzési célú munkatársi mobilitás esetén a részt vevő munkatárs egy külföldi felsőoktatási **partnerintézménynél**, vállalkozásnál vagy más releváns munkahelyen vehet részt olyan képzési tevékenységben, ami releváns a felsőoktatási intézménynél végzett mindennapi munkája szempontjából. A képzés megvalósítható **képzési események, tréningek, szakmai látogatások vagy megfigyelési időszakok formájában is**.(job shadowing). Képzési célú munkatársi mobilitás keretében bárhol megvalósuló konferencián/szakmai rendezvényen való aktív részvétel is támogatható. *A konferenciákon történő passzív részvétel nem minősül képzési célú munkatársi mobilitásnak.*

Képzési programok itt böngészhetőek*:* [*http://staffmobility.eu/staff-week-search*](http://staffmobility.eu/staff-week-search)

A képzési **rendezvények regisztrációs díját** az SZFE utalhatja, amennyiben az nem haladja meg az 500 EUR-t. Magasabb regisztrációs díj esetében a regisztrációs díj teljes egésze a résztvevőt terheli.

A regisztrációs díj átvállalásának lehetősége minden esetben a beérkezett érvényes pályázatok sorrendjében és a rendelkezésre álló keretek függvényében kerül megállapításra.

**Pályázati dokumentumok benyújtása**

1) A pályázati űrlap kitöltése:[**https://forms.office.com/e/Vve44d1W0X**](https://forms.office.com/e/Vve44d1W0X)

2) A pályázati adatlap (1. sz csatolmány) megküldése: intézetvezető/közvetlen felettes aláírásával ellátva papír alapon, vagy jó minőségű szkennelt formában kérjük eljuttatni **a Nemzetközi Igazgatósághoz, 1016 Budapest, Mészáros utca 48. II emelet 230-as iroda – illetve az** **erasmus@szfe.hu** **címre.**

**A pályázatok benyújtásának határideje - 2026. március 30.**

**Az elbírálás szempontjai**

A beadott pályázatok sorrendjét is figyelembe véve, azokat kizárólag **a rendelkezésre álló keretösszeg terhére tudjuk elbírálni. Amennyiben a rendelkezésre álló források lehetővé teszik, az SZFE pótpályázati felhívást tehet közzé.**

A pályázatok elbírálásánál előnyt élvezhet, aki még nem vett részt mobilitáson, illetve, akinek mobilitás alatt végzett tevékenysége közvetlen hozzájárul az egyetem nemzetközi kapcsolatainak ápolásához.

A nyertes pályázókkal az SZFE támogatási szerződést köt.

A támogatási szerződés tartalmazza a támogatás pontos összegét, annak kifizetésének feltételeit és módját.

A részvevő egyénileg keresi a fogadó helyét és gondoskodik külföldi utazása, szállása megszervezéséről.

**Kapcsolódó dokumentumok és kötelezettségek**

A nyertes pályázók kötelezően kitöltendő dokumentuma a **Mobilitási Megállapodás** - mely dokumentum tartalmazza a kiutazás helyszínét, dátumát és a munkatervet.

A nyertes pályázókkal az SZFE **támogatási szerződést** köt. A támogatási szerződés tartalmazza a Pannónia ösztöndíjprogram támogatásának pontos összegét, annak kifizetésének feltételeit és módját.

A mobilitás után a résztvevő a nemzetközi igazgatóságon leadja **az időtartam igazolást** \_a mobilitás záró dátumát követően, legkésőbb 3 héten belül.

A mobilitás után a résztvevő elkészíti **szakmai beszámolóját**, melyet aláírásával ellát – ennek formájáról, a későbbiekben kapnak tájékoztatást a pályázók.

**Egyéb tudnivalók**

 A részvevőnek megfelelő **egészség-, felelősség- és balesetbiztosítással** kell rendelkeznie kell a mobilitás idejére.

A pályáztatás során hamis adatok és nyilatkozatokat benyújtása a támogatási összeg teljes visszafizetésének kötelezettségét vonhatja maga után.

A mobilitás alatt kizárólag a fizikailag megvalósított, kifelé irányuló mobilitások támogathatóak.

**A támogatás összege**





Sikeres pályázást kívánunk !

Zsille Éva

Nemzetközi Igazgatóság

erasmus@szfe.hu

T: 00 36 30 281 7357

Mészáros utca 48, II. em 230. iroda